
PET sløser med hemmeligheder 


Politiets Efterretnings- 
tjeneste har i tre år været 
under særligt opsyn på 
grund af rod med sikker- 
heden i forbindelse med 
følsomme oplysninger. 

usb-nøgler og fællesdrev, som alle 
ansatte har adgang til. 
Rod med opbevaringen af materiale 


| a ana personoplysninger på 

stemplet »yderst hemmeligt« og mang- 
lende opfyldelse af de sikkerhedsstandar- 
der, som alle statslige ministerier og sty- 
relser skal følge. 

Det er nogle af de brister og mangler i 
informationssikkerheden hos Politiets 
Efterretningstjeneste (PET), som det uaf- 
hængige Tilsyn med Efterretningstjene- 
sterne har fundet under de sidste tre års 
kontrol med PET. 

Ifølge tilsynet har PET i nogle tilfælde 
»ikke fuldt ud levet op til lovgivningens 
krav«. Dermed har efterretningstjenesten 
været på kant med persondatalovens reg- 
ler om, hvordan følsomme oplysninger 
skal opbevares forsvarligt. 

Det betyder, at oplysninger om borge- 
re, der - berettiget eller uberettiget - er 
kommet i PET's dataarkiver, kan falde i 
forkerte hænder. Samtidig risikerer PET's 


kilder at blive afsløret, og PET's samarbej- 
de med andre efterretningstjenester kan 
lide skade. 

Roderiet har ført til, at det uafhængige 
Tilsyn med Efterretningstjenesterne i dag 
besøger den hemmelige tjeneste en gang 
i kvartalet for at inspicere de forbedrin- 
ger, som PET har lovet at indføre. Tilsynets 
formand, landsdommer Michael Kistrup, 
oplyser til Politiken, »at tilsynet som ud- 
gangspunkt vil følge udviklingen kvar- 
talsvis, indtil de påpegede risici er afhjul- 
pet«. 

Chefen for PET, Finn Borch Andersen, 
ønsker ikke at lade sig interviewe om sa- 
gen. Men i en mail erkender PET bristerne 
i sikkerheden og tilføjer, at tjenesten har 
iværksat »en række tiltag, hvoraf nogle er 
afsluttet, andre er ved at blive implemen- 
teret« for at leve op til tilsynets krav. 


Næste år vil PET »yderligere styrke ind- 
satsen«, skriver PET. 

Justitsminister Søren Pape (K) under- 
streger i en mail, at der ikke må kunne 
sættes spørgsmålstegn ved PET, og at han 
forventer, at »der bliver styr på de udestå- 
ende, der er, så hurtigt som det er mu- 
ligt«. 

Ordførerne fra Venstre, Dansk Folke- 
parti og Enhedslisten vil have en rede- 
gørelse om sikkerhedsproblemerne fra 
justitsministeren. Rune Lund (EL.) kalder 
det »hamrende alvorligt«, mens Preben 
Bang Henriksen (V) mener, at der er be- 
hov for »skærpet bevågenhed på denne 
del af PET's virke«. 

Jacob Mchangama fra tænketanken Ju- 
stitia er bekymret, men understreger, at 
der ikke er tegn på systematisk misbrug. 

»Men det er ikke tilfredsstillende, og vi 


kan med rette kræve, at PET lever op til de 
allerhøjeste standarder. Hvis ikke der ta- 
ges hånd om det, kan det på sigt skabe 
mistillid til vores efterretningstjenester«, 
siger Jacob Mchangama. 

Hans Jørgen Bonnichsen er tidligere 
operativ chef i PET og kalder de forskellige 
sikkerhedsbrist i tjenesten for »paradok- 
sale« og »ret fantastiske«. Ud over risikoen 
for, at de følsomme oplysninger kan blive 
misbrugt, peger han på den risiko, der er, 
for at PET's agenter og meddelere kan bli- 
ve afsløret. 

»Der ligger et meget stærkt beskyttel- 
seshensyn til PET's kilder i forhold til den 
slags informationer«, siger han. 
jacob.svendsen@pol.dk 

Kulturhovedstad Aarhus 2017 lukker og slukker i dag. Den officielle slutceremoni holdes i Hvide Sandes havn i eftermiddag. I går holdt vestjyderne generalprøve. Resten er op til vestenvinden. Foto: Astrid Dalum 

Godt træk at udelukke 
Rusland fra vinter-OL. 
D måneders forsinkelse traf 
Den Internationale Olym- 
piske Komité i denne uge den rigti- 
ge beslutning ved at udelukke Rus- 
land fra det kommende vinter-OL. 

Udelukkelsen er en helt rimelig 
sanktion for den massive og cen- 
tralt styrede russiske doping, der 
blev afsløret og dokumenteret i de 
to McLaren-rapporter sidste år. 
IOC's beslutning havde været end- 
nu bedre, hvis den var kommet 
inden OL i Rio sidste sommer, men 
budskabet er stadig uhyre tydeligt. 
Det er både retfærdigt og nødven- 
digt på denne måde klart at signa- 
lere, at doping ikke er acceptabelt 
og ikke vil blive tolereret. 

Samtidig åbner IOC for, at russi- 
ske atleter vil kunne deltage i vin- 
ter-OL under det olympiske flag, 
såfremt de lever op til en række 
krav. Straffen skal ramme det russi- 
ske system og den russiske ledelse - 
ikke de individuelle sportsfolk. 


ettog sin tid, men efter16 


UDELUKKELSEN HAR vakt raseri i 
Rusland, der trods beviserne 
blankt har afvist enhver skyld. 

Præsident Vladimir Putin er gået 
så vidt som til at afvise det som et 
amerikansk komplot. Dermed kan 
man desværre med god grund tviv- 
le på, om Rusland har lært lektien. 

Det må fremtiden og en tæt kon- 
trol vise. Men med beslutningen ta- 
ger IOC et vigtigt skidt i retning af 
at genoprette sit uhyre blakkede ry. 

Samtidig sender Ruslands karan- 
tæne kampen mod doping i inter- 
national topsport videre til Fifa. 

Ud over at udelukke Rusland fra 
vinter-OL besluttede IOC at band- 
lyse landets daværende sports- 
minister Vitaly Mutko på livstid. 
Mutko er i dag formand for landets 
fodboldforbund og leder af den ko- 
mité, der skal organisere World 
Cup 2018. Kan Fifa acceptere, at en 
mand, der er bandlyst af IOC på 
livstid, til næste år står i spidsen for 
verdens største sportsbegivenhed? 

Svaret bør være nej, og Fifa bør 
kræve hans afgang. Det er en van- 
skelig situation, for Fifa kan ikke 
realistisk true med at flytte World 
Cup. Men Fifa kan - og bør - følge 
IOC's eksempel og som minimum 
gøre det klart, at det vil udøve 
grundig kontrol med doping, og at 
overtrædelser vil få store konse- 
kvenser. mr 

